CELEX: 62017CN0383
Language: ro
Date: 2017-06-26 00:00:00
Title: Cauza C-383/17: Acțiune introdusă la 26 iunie 2017 – Comisia Europeană/Republica Portugheză

21.8.2017   
            
            
               RO
            
            
               Jurnalul Oficial al Uniunii Europene
            
            
               C 277/28
            
         Acțiune introdusă la 26 iunie 2017 – Comisia Europeană/Republica Portugheză
   (Cauza C-383/17)
   (2017/C 277/41)
   Limba de procedură: portugheza
   
      Părțile
   
   
      Reclamantă: Comisia Europeană (reprezentanți: P. Costa de Oliveira și L. Nicolae, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               Constatarea încălcării de către Republica Portugheză a obligațiilor care îi revin în temeiul articolului 9 alineatul (2) din Directiva 2009/15/CE (1) a Parlamentului European și a Consiliului din 23 aprilie 2009 privind normele și standardele comune pentru organizațiile cu rol de inspecție și control al navelor, precum și pentru activitățile în domeniu ale administrațiilor maritime, întrucât nu a prezentat Comisiei niciun raport cu privire la rezultatele monitorizării tuturor organizațiilor recunoscute care acționează în numele său;
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   Articolul 9 alineatul (2) din directivă stabilește cu claritate că fiecare stat membru monitorizează, cel puțin o dată la doi ani, toate organizațiile recunoscute care acționează în numele său și transmite celorlalte state membre și Comisiei un raport cu privire la rezultatele acestei activități de monitorizare, cel târziu până la data de 31 martie a anului care urmează anului în care a avut loc monitorizarea.
   Întrucât termenul de transpunere a directivei în dreptul național a expirat la 17 iunie 2011, în conformitate cu articolul 13 alineatul (1), Republica Portugheză ar fi trebuit să prezinte primul raport cel târziu la 31 martie 2013, întrucât ar fi putut opta să realizeze monitorizarea în cursul anului 2011 sau în cursul anului 2012.
   Este deja luna iunie 2017, iar Republica Portugheză încă nu a prezentat niciun raport.
   
      (1)  JO 2009, L 131, p. 47.